Lolland-Falsters Stifts-Tidende, 1844-11-28
Atter at hæve det kjære Sprog til ægte nordisk Kraft, og gjøre det dygtigt til Udtryk for vore videnskabelige Meddelelser, for de høieste Sandheder og Folkets kjæreste Forhaabninger, er et stort Maal, som bør staae os for Øie og som byder os at forlade den afmægtige, blinde, men kun altfor meget vidt drevne Efterfølgning af udenlandsk Væsen og Udtryksmaade, der hindre os i at tilegne os det Jndre og Sande af den almindelige Oplysning, og derfor vanzirer og binder vort Tungemaal og Tænk sæt. - At ogsaa J besjæles af Kjærlighed til de gamle Minder og føle deres Betydning for det nyvakte Liv i Norden, det viser os Eders Tale og Sang ved de venskabelige Møder, som have forenet Eder med de svenske, og som have havt saa stor Jndflydelse til at vække Sandsen for det store Kald ei alene mellem Eder selv, men ogsaa blandt Eders Landsmænd og vi kunne sige blandt os. Ved den personlige Sammenslutning føles det aandelige Forbund stærkere i de ungdommelige Hjerter, oplives Modet, og gjøres det fælleds Arbeide kjærere fordem, som Rummet fjerner saa langt fra hverandre. Men deslige Møder af de academiske Broderskaber, ere, som Erfaring lærer, afhængige af mange ydre Omstændigheder, vi maae derfor ønske at kunne een Gang i Aanden mødes alle tilsammen i en høitidelig Stund, hvor Tid og Rum træde i Baggrunden, hvor vi samle os fra de særegne Virkekredse, for at kaste et Overblik over Livet, og idet vi alle henvende vore Tanker til gamle Norden, tilsige hverandre og os selv, troligt at arbeide for at bevare og udvikle dens Aand i det elskte Fødeland. Derfor er det, Venner og Brødre, at vi paa det norske Studentersamfunds Vegne foreslaaer Eder, samtidig med de svenske Studenterskaber og os at feire en selskabelig Høitid til Fædrenes Minde som Nordlændinger, og en Broderskabs Fest som Studenter. Ved sluttede Kredses Forbindelser styrkes ogsaa Folkenes Forening, da den almindelige Grundtanke levende og mangfoldiggjøres i selve Livet. - Studentersamfundet har i flere Aar den 13de Januar, sidste Dag Juul, til Fædrenes Erindring, holdt et Lag, ved hvilket vi, saameget det lod sig forene med vor Tid, iagttog de gamle Skikke og folkelige Sædvaner. Navnlig tømtes Bragibægeret for Fortidens Minder og Løftets Bæger for Fremtidens Haab; et af de gamle Skjaldeqvad foredrages og Drikkehornene, fyldte med gammelt Øl og Mjød, tømtes for Norges og vore Brødrefolk Ære og Held. - Ville J derfor forene Eder med os til en nordisk Høitid og drikke en Broderskabs Skaal med os heroppe, Vi haabe der. Saa ville vi den sidste Dag i Julen, naar Lyset igjen vender tilbage til Norden, og paa en Tid, hvor man efter gammel Viis samler sig med dem, der ere En de nærmeste, mødes i Tanken og love hverandre, Brødre fra Fyrrisvold, Lunde gaarden, Axelstad og Christiania, Fostbroderskab i Kampen for Sandheden og Norden. - Vi møde see Eders Svar, og saasnart vore Venners fra de andre Universiteter indløbe, skulle vi meddele Eder samme. - J det Haab, at J med Velvillie modtage dette vort Forslag, være J broderligt hilsede fra det norske Studentersamfund, med de bedste Ønsker for Eders Universitet og Eders Virken i Videnskabens og Eders Fødelands Tjeneste. - Christiania den 14de November 1844. Paa det norske Studentersamfunds Vegne: G. Krog, Cand. jur. O. Berg, Cand. theol. Eilert Sundt, Stud. theol. Alton. Merc. meddeler følgende fra Altona til den nuværende holsteenske Stænderforsamling afsendte Adresse: Den besindige og kraftfulde Tænkemaade, som de holsteenske Stænder atter have lagt for Dagen i deres Tak-Adresse til Hs. Mai. vor kongelige Hertug, hvori de, strax i Begyndelsen af deres Sammenkomst i indeværende Aar, have betegnet den Vei, hvilken de som Repræsentanter for Landets Rettigheder og Nationalitet ere kaldede til at holde sig paa, gjør det til en behagelig Pligt for underskrevne Borgere og Jndbyggere i Staden Altona, herved offentligt at udtale de Taknemmelighedsfølelser og den Anerkjendelse, som Stænderforsamlingens Opførsel har fremkaldt hele Landet. Men ikke alene Tak for det betydningsfulde Jndhold af Stændernes Adresse til Hs. Maj. vor kongelige Hertug ansee Undertegnede sig forpligtede til at bringe; de ansee det for en ikke mindre paatrængende Fornødenhed her at forelægge deres Anskuelse om en Tildragelse, der har opfyldt hele Landet med den retfærdigste Uvillie. Naar nemlig den Roeskildske Stænderforsamling med stor Majoritet har sluttet sig til een af dens Deputeredes Andragende om, at Hs. Maj. for at bevirke Statseenheden maatte ville incorporere Hertugdommene i det danske Rige, naar fremdeles den kgl. Commissarius i bemeldte Forsamling har vovet at betegne ovennævnte Andragende som høist værdigt til at anbefales til Hs. Maj. Overveielse: - saa nære de Undertegnede tilligemed alle Landets Jndvaanere den urokkelige Tillid til Hs. Maj. Kjærlighed og Retfærdighed imod alle Undersaatter, at Har paa det meest afgjørende vil være ugunstig imod den Roeskildske Forsamlings lovstridige Provocationer, der sætte Hertugdømmenes statsretlige Tilstand, og Nationalforhold i Fare, og imod den derværende kongelige Commissarii Yttringer. Men tillige vedgaae de det at være deres moralske Forpligtelse, for den holsteenske Stænderforsamling, hvis Betydning beroer paa det statsretlige Grundlag, som den Roeskildske Stænderforsamling og dens kongl. Commissarius bestræbe sig for at undergrave, med klare Ord at udtale deres Overbeviisning om at Hertugdømmen ikke vilde indlemmes i det danske Rige, og paa lovlig Maade heller ikke kunne vorde det. Jo større Tillid Landet har til sine Repræsentanter, jo meere levende i Hertugdommene den Bevidsthed er, at de holsteenske Stænder under all Omstændigheder ville bevare deres besindige, men energiske Holdning, desto indstændigere lægge undertegnede Borgere og Jndvaanere i Altona dem paa Hjerte denne Bøn, at den holsteenske Stænderforsamling vil bevare og haandhæve Landets Rettigheder ligeoverfor den Roeskildske Forsamlings Provocationer og Yttringerne af dens kgl. Commissarius. (. Berl. Tid, haaber, at Forhandlingerne i Stænderne om den Ussingske Proposition saavelsom roligere Overveielse af dens virkelige Øiemed sna i ville oplyse Vedkommende om de Misforstaaelser, der ligge til Grund for denne Adresse.)